Ήμουν 28 χρονών όταν πέθανα.
ΒΑΣΙΣΜΕΝΗ ΣΕ ΑΛΗΘΙΝΗ ΙΣΤΟΡΙΑ
Η ζωή μου ξεκίνησε στο Φιφθ Γουόρντ στο Χιούστον.
Ήταν από τις πιο σκληρές γειτονιές σε όλο το Τέξας.
Κατεβείτε.
Τίποτα δεν ερχόταν εύκολα.
Κάθε μέρα ήταν μάχη.
Θεέ μου.
Θα έχουμε ρεύμα μόλις μπορέσω.
Γκλόρια.
Μαίρη.
Ορίστε, Ρόι.
Και Τζορτζ.
Πρώτα ευχαριστήστε τον Θεό για το φαγητό.
Σκύψτε το κεφάλι.
Επουράνιε Πατέρα, ευχαριστούμε γι' αυτό το φαγητό.
Ξέρεις ακριβώς τι χρειάζεται αυτή η οικογένεια.
Ο Κύριος είναι ο ποιμήν μου, δεν θέλω στερηθή ουδενός.
-Αμήν. -Αμήν.
Πεινάω τόσο πολύ, που θα μπορούσα να φάω και το τραπέζι.
Ευχαριστώ, Μαίρη.
Η Μαίρη έβλεπε πάντα το καλό σ' εμένα.
Την αγαπούσα γι' αυτό.
Άκου.
Αύριο θα είμαι όλη μέρα στη δουλειά.
Θα ακολουθήσεις την Γκλόρια στο σχολείο το πρωί. Ακούς;
Αν μείνεις πάλι στην ίδια τάξη, δεν θα βγάλεις ποτέ το σχολείο.
Θέλω να μου υποσχεθείς ότι δεν θα παίξεις ξύλο.
Το υπόσχομαι.
-Καλημέρα, παιδιά. -Καλημέρα.
Πηγαίνετε στη σελίδα 16 του βιβλίου σας.
Ποιος θα κάνει ανάγνωση;
Τζέισον, σε ακούμε.
"Το Τέξας λέγεται Πολιτεία του Μοναχικού Αστεριού..."
Τι κοιτάς, Φόρμαν;
Τίποτα.
Δεν έχεις λεφτά ούτε για ένα κομμάτι ψωμί;
Τι λες γι' αυτήν την πέτσα;
Τη θέλεις;
Μάζεψέ τη.
Πρέπει να αλλάξει το όνομά του σε Φτωχαδάκι.
Φόρμαν με λένε.
Τι είπες, Φτωχαδάκι;
Τι;
Πώς με λένε, βλάκα; Πες το! Πες το όνομά μου!
Ο θυμός ήταν η αντίδρασή μου σε όλα.
Και συνέχεια πλακωνόμουν.
Ήταν το μόνο πράγμα που έκανα καλά.
ΛΕΩΦΟΡΟΣ ΛΑΪΟΝΣ
Συγγνώμη, κύριε.
Όπα!
-Όχι! -Μη σηκώνεσαι.
Κράτα του τα χέρια.
Το πορτοφόλι του.
Έκπληξη, παίδες.
Είστε πολυάσχολοι εδώ, έτσι;
Αστυνομία! Ακίνητοι!
Κάπου εδώ πρέπει να είναι.
Κατέβα, Μπουτς.
Κάποιος είπε ότι τον είδε εκεί κάτω.
-Πες μου τι βλέπεις. -Βρες τον, αγόρι μου.
Βρες τον.
Έλα, αγόρι μου. Προχώρα.
Εντόπισες τίποτα;
Βρες τον.
Εντάξει. Βρες τον.
Σε τσακώσαμε. Βρες τον!
-Έλα. -Πάμε στο επόμενο τετράγωνο.
Έλα, αγόρι μου.
Πάμε. Δεν πρέπει να έχει απομακρυνθεί.
Αν παράτησες το σχολείο και είσαι μεταξύ 16 και 22 ετών,
εμείς θα σου διδάξουμε ό,τι χρειάζεται για να βρεις μια καλή δουλειά.
Στην επαγγελματική σχολή, μένεις στο κέντρο μας,
με δωρεάν υγειονομική περίθαλψη,
καθαρά ρούχα, δικό σου κρεβάτι και τρία γεύματα τη μέρα.
Και πληρώνεσαι ενώ μαθαίνεις.
Μία φορά στη ζωή σου, μη χάσεις την ευκαιρία.
Είναι επαγγελματική σχολή.
Μορφώνεσαι και εκπαιδεύεσαι για να πιάσεις δουλειά.
Πληρώνεσαι και κάτι λίγο κάθε μήνα.
Κι εσένα πού θα σε στείλουν;
Δεν ξέρω.
Όπου θέλουν, υποθέτω.
Κοίταξέ με.
Είσαι περισσότερα απ' όσα δείχνεις.
Το ξέρω, μαμά.
Θες να πας σ' αυτήν τη σχολή;
Ναι.
Τότε κάν' το σωστά, Τζορτζ.
Μη γυρίσεις τρέχοντας επειδή σου λείπω.
Τελείωσε ό,τι θα ξεκινήσεις αυτήν τη φορά.
Αυτό θα κάνω.
ΕΠΑΓΓΕΛΜΑΤΙΚΗ ΣΧΟΛΗ ΠΛΕΖΑΝΤΟΝ, ΚΑΛΙΦΟΡΝΙΑ
Θα μάθετε μια τέχνη. Θα εκπαιδευτείτε.
ΤΟ ΜΕΛΛΟΝ ΜΑΣ ΑΡΧΙΖΕΙ ΕΔΩ
Θα μάθετε να σέβεστε τον εαυτό σας και τους άλλους.
Θα σας δείξουμε τον δρόμο, ανεξάρτητα από το παρελθόν σας.
Έλα, παιδί μου.
Καλώς όρισες στο πρώτο βήμα για το λαμπρό μέλλον σου.
Τα κλινοσκεπάσματά σου.
Έχεις όνομα, μεγάλε;
Ναι, έχω όνομα.
Τζορτζ Φόρμαν.
Οι κοιτώνες είναι στη νοτιοδυτική γωνία.
Συσκότιση στις δέκα.
Όχι αλκοόλ, κάπνισμα, βρισιές, γυναίκες, καβγάδες.
-Μας ταΐζετε εδώ; -Τρεις φορές τη μέρα.
Από τη μία και μοναδική κυρία Μουν.
Ένα κρεβάτι είναι, φίλε.
CONVERSE ΤΣΑΚ ΤΕΪΛΟΡ
Σ' ΑΓΑΠΩ, ΤΖΟΡΤΖ, ΜΗΝ ΤΑ ΠΑΡΑΤΗΣΕΙΣ -ΜΑΜΑ
Κλείσ' το.
-Έχεις κάτι εναντίον της μουσικής; -Μπορεί.
Είσαι πάντα τόσο τσαντίλας;
Όταν προσπαθώ να διαβάσω.
Τώρα κατάλαβα γιατί είσαι εδώ.
Είμαι εδώ επειδή έχω αναξιοποίητες δυνατότητες.
Όπως λέει ο γέρος μου.
Είπε "Μη γυρίσεις πριν τις αξιοποιήσεις".
Πάμε να προκαλέσουμε τον κοιτώνα Γ σε ένα ματσάκι; Τι λες;
Τότε λέω να πάω για μάσα.
Μόνος μου.
Τώρα μιλάς σωστά.
Θα τα ξέχασες στα αποδυτήρια.
Όχι. Κάποιος τα έκλεψε.
Ηρέμησε, φίλε.
Να το αναφέρουμε στο γραφείο μόλις τελειώσουμε το φαγητό, εντάξει;
Εμένα να ευχαριστείς για τα μπράουνι.
Γιατί; Δεν βλέπω να φοράς ποδιά.
Ναι, κατάλαβαν ότι είμαι μαθηματικό μυαλό.
Με έβαλαν να ελέγξω την παραγγελία του κυλικείου.
Κι εντόπισα κάτι.
Ένα μπράουνι είναι πιο φτηνό από μια μερίδα φασόλια.
Και τι έγινε;
"Και τι έγινε;" Άλλαξα μερικά νούμερα στην παραγγελία.
Χάρη στις νέες μου περικοπές, έχουμε περισσότερα μπράουνι.
Και πολύ λιγότερα αέρια.
Τι;
Τι κάνεις;
Άνοιξε!
-Πήρες τα παπούτσια μου; -Όχι! Σε παρακαλώ!
Δώσ' τα! Θα κλέψεις τα παπούτσια μου;
-Ήταν απ' τη μάνα μου. -Όχι!
Τι νομίζεις ότι κάνεις, σπουδαστή;
-Μη με ρίξεις! -Άφησέ τον! Σταμάτα!
Σήκω και φύγε από δω.
Για πού το 'βαλες;
Εσύ το έκανες αυτό;
Πάμε και τα λέμε.
Κύριε Μπρόντους.
Κατέστρεψες ομοσπονδιακή περιουσία.
Τώρα έχω δύο επιλογές.
Σε στέλνω στη φυλακή ή στο σπίτι σου.
Έκλεψε τα παπούτσια μου.
Η μάνα μου τα αγόρασε με πολύ κόπο.
-Γιατί τόση οργή; -Δεν είμαι οργισμένος.
Μπες στο αμάξι.
Όσο καιρό είσαι εδώ,
γρονθοκόπησες τρεις σπουδαστές...
και μία αθώα πόρτα.
Δεν με σεβάστηκαν.
Ούτε η πόρτα;
Έχεις λεφτά για εισιτήριο;
Όχι.
Ορίστε.
Δεν μπορώ να πάω σπίτι, κύριε Μπρόντους.
Δεν μπορώ.
Αυτό το μέρος...
είναι το μόνο που έχω.
Σας παρακαλώ.
Έχεις παίξει μποξ;
Μόνο καβγάδες στον δρόμο.
Μιλάω για πυγμαχία, όχι για καβγάδες.
Είναι άθλημα.
Με κανόνες.
Το έχω ακούσει στο ραδιόφωνο.
Θα σου μάθω εγώ.
Είσαι αρκετά μεγάλος κι άσχημος.
Θες να το μάθεις;
Μάλιστα, κύριε.
Μη με κάνεις να το μετανιώσω.
Τζορτζ, αυτός είναι ο Ρόις.
Θα είναι ο αντίπαλός σου σήμερα.
Μην ανησυχείς, μεγάλε. Δεν θα σε ζορίσω.
Είναι ένδειξη ευγενούς άμιλλας πριν τον αγώνα.
Δείχνει ότι δεν ήρθατε για να σκοτωθείτε.
Απλώς είστε δύο αθλητές.
Ανταγωνίζεστε ο ένας τον άλλο στο άθλημα.
Για να γίνει αυτό,
οι πυγμάχοι ακουμπούν τα γάντια τους, έτσι:
Εντάξει; Πάμε.
Ανέβα. Να δούμε τι κάνεις.
-Ρόις, δείξ' του τι εστί βερίκοκο. -Ξεκινάς μόλις πω "χρόνος".
Θέλετε λίγη δράση; Θέλετε δράση;
Στον Λιρόι Τζάκσον;
Χρόνος!
Πάνω του, Ρόις! Πάμε!
Μείνε ακίνητος!
Χτύπα τον, Τζορτζ.
Κούνα τα πόδια, Τζορτζ.
Αν στέκεσαι σαν το άγαλμα, θα σε κουτσουλήσει περιστέρι.
Σήκω πάνω.
Κατέβα απ' το ρινγκ. Δεν είναι για σένα αυτά.
Μπράβο, Ρόις!
Στάθηκε τυχερός! Αυτό είναι όλο.
Άκου, γιε μου. Ξέρω ότι δεν...
Δεν είμαι γιος σου.
Ευτυχώς.
Δεν θα 'θελα ο γιος μου να το λέει τύχη
όταν τις τρώει καθαρά και δίκαια.
Όλοι γελάνε μαζί μου εξαιτίας σου.
Γιατί σε νοιάζει η γνώμη τους;
Πριν έξι μήνες, ο Ρόις ήταν σαν εσένα.
Εγώ τον δίδαξα.
Μπορώ να διδάξω κι εσένα.
Έχεις δυνατή γροθιά, σου το αναγνωρίζω.
Αλλά μόνο αυτό έχεις.
Έτσι.
Πρέπει να μάθεις ντιρέκτ.
Να μάθεις να κινείς τα πόδια.
Ξεκινάμε με μια μπουνιά.
Εντάξει; Ρίξε μια μπουνιά.
Τώρα ρίξε με το άλλο.
Είδες τι έκανα;
Το μυαλό ελέγχει το σώμα, όχι το αντίθετο.
Σε κάθε μάχη, ο μεγαλύτερος εχθρός μας...
είναι εδώ μέσα.
Κορόιδευες τον Ρόις όταν χοροπηδούσε τριγύρω.
-Έκανε επίδειξη. -Όχι, λάθος.
Προσπαθούσε να σε φέρει στη θέση που ήθελε,
για να ρίξει την μπουνιά που ετοίμαζε.
Και μελετούσε το ρινγκ, τα αδύναμα σημεία, τις χαλαρές σανίδες.
Δεν είναι μόνο η μπουνιά, Τζορτζ. Το θέμα είναι η σκέψη.
Λοιπόν. Φέρε μπροστά το αριστερό σου πόδι.
Σύρε το δεξί σου πόδι.
Όχι ευθεία μπροστά, στο πλάι.
Πίσω πάλι.
Ξεκινάμε. Βήμα μπροστά.
Βήμα πίσω.
Βήμα αριστερά.
Βήμα δεξιά.
Κόψε με. Σε κόβω.
Κόψε με.
Ωραία.
Πάμε.
-Είδα μια γυναίκα. -Γυναίκα;
Τζορτζ! Μαίρη, φώναξε τα αδέρφια σου.
Σόνι, Ρόι, ο Τζορτζ στο τηλέφωνο.
-Ο αδερφός μου; -Όχι. Ο αδερφός μας, μικρέ.
Ναι, μαζευτήκαμε όλοι.
-Γεια, Τζορτζ. -Γεια.
-Μας λείπεις. -Γεια.
-Εσύ πώς είσαι; -Καταπλήσσω τα πλήθη.
Πήρα αύξηση 25 σεντς την ώρα.
Φίνα.
Σφήνα; Ποια σφήνα;
Όχι. Αυτό είναι κάτι που λένε εδώ στην Καλιφόρνια.
Δεν θα μιλάς έτσι στο Τέξας.
-Πηγαίνω στο γυμναστήριο. -Παίζεις μπάσκετ;
Όχι, βρήκα κάτι καλύτερο.
Μαθαίνω πυγμαχία.
Μη μου πεις ότι τσακώνεσαι πάλι.
-Όχι, δεν τσακώνομαι. -Τότε τι είναι, Τζορτζ;
Είναι πυγμαχία. Άθλημα με κανόνες.
Κι είμαι καλός.
Ο Θεός ξέρει ότι δεν θέλω να τσακώνεσαι.
Τι σχέση έχει ο Θεός μ' αυτό, μαμά;
Τώρα που είσαι τόσο μακριά, ξέχασες τον ρόλο του Θεού στη ζωή σου;
-Μαμά, προσπαθώ... Μαμά; -Βάλτε δέκα σεντς.
Μαμά;
-Τζορτζ; -Βάλτε δέκα σεντς.
Βάλτε δέκα σεντς για το επόμενο λεπτό.
Παρακαλώ, βάλτε δέκα σεντς.
Έλα, Ρόις, ξάπλωσέ τον.
Εντάξει, Τζορτζ. Μπορείς.
Χρόνος!
Έλα, κόφ' τον! Κόφ' τον!
Ναι!
Ο συγκάτοικός μου.
Μπορεί να αργήσω απόψε.
Ξέρω ότι το υποσχέθηκα.
Θα προσπαθήσω.
Η γυναίκα μου πιστεύει ότι αφιερώνω πολύ χρόνο εδώ.
-Ήσασταν πυγμάχος; -Επαγγελματίας.
Νίκησα στους πρώτους 24 αγώνες μου.
Και μετά;
Δυστυχώς, έπρεπε να ανταλλάξω τη μια στολή για μια άλλη.
Βλέπω ότι διαβάζεις το Boxing News.
-Ναι. -Έγινες οπαδός τώρα;
-Διάβαζα για τον Τζο Φρέιζιερ. -Ναι;
Είναι πολύ καλός.
Ναι, δεν θα με πείραζε να έχω όλα αυτά που έχει.
Ο ΤΖΟ ΤΑ ΕΧΕΙ ΟΛΑ
Θέλω να γίνω παγκόσμιος πρωταθλητής βαρέων βαρών.
Κόψε λίγο, Τζορτζ. Κόψε λίγο.
Δεν μπορώ. Πρέπει να ανεβάσω στροφές.
-Είπες ότι θα μου κλείσεις αγώνες. -Μπορώ και θα το κάνω.
Εντάξει.
Μα πρώτα πρέπει να κερδίσεις μερικά τουρνουά.
Μετά θα στοχεύσουμε στα Χρυσά Γάντια.
Και αμέσως μετά, θα βάλουμε στόχο τους Ολυμπιακούς.
Πότε είναι;
Το επόμενο καλοκαίρι, Μέξικο Σίτι.
Αλλά θα περιμένουμε τους επόμενους.
Έχεις πέντε χρόνια να προπονηθείς και να εξελιχθείς.
Πέντε χρόνια;
Θα έχω γεράσει.
Άκου, Τζορτζ.
Η γροθιά σου είναι μοναδική.
Μα ακόμα κι αν προπονηθείς πιο σκληρά από κάθε άλλον,
αποκλείεται να είσαι έτοιμος για τους Ολυμπιακούς του χρόνου.
ΜΕΞΙΚΟ '68
ΕΝΑΝ ΧΡΟΝΟ ΑΡΓΟΤΕΡΑ
Οι Ρώσοι κυριαρχούν στους Ολυμπιακούς του Μέξικο Σίτι,
με τρία χρυσά και μόλις ένα για τις ΗΠΑ.
ΦΟΡΜΑΝ ΕΝΑΝΤΙΟΝ ΤΣΕΠΟΥΛΙΣ ΓΙΑ ΧΡΥΣΟ ΜΕΤΑΛΛΙΟ
Οι Ρώσοι κράτησαν το καλό για το τέλος.
Ο θρυλικός Αϊόνας Τσεπούλις έχει κερδίσει 203 αγώνες.
Πάμε, Τζορτζ.
Τελευταία ελπίδα της Αμερικής, ο 19χρονος Τζορτζ Φόρμαν,
που κάνει πυγμαχία μόλις έναν χρόνο.
Δεν φαίνεται να έχει ελπίδα για το χρυσό.
Έλα.
Δεν έχουμε ξαναδεί τόσο άνισο ζευγάρι σε ρινγκ Ολυμπιακών Αγώνων.
Ο Φόρμαν καλείται σήμερα να πετύχει το ακατόρθωτο.
Ο θεόρατος Ρώσος δίνει από νωρίς μαθήματα στον νεαρό.
Έλα, ξύπνα.
Χτύπα τον τώρα. Τώρα.
Ξύπνα.
Δυνατό αριστερό από τον Φόρμαν.
Το είδες αυτό;
Ναι!
Ο μαχητικός σπουδαστής στριμώχνει τον Τσεπούλις.
Ο Φόρμαν ρίχνει βροχή τις γροθιές, χτυπάει αλύπητα.
Ο Τσεπούλις δείχνει σε κακό χάλι.
-Σταματήστε. Τέλος! -Ο διαιτητής διέκοψε το ματς!
Ο 19χρονος Τζορτζ Φόρμαν πήρε το χρυσό μετάλλιο
σε μια συγκλονιστική ανατροπή.
Ναι!
-Πήρε το χρυσό. -Κοιτάξτε τον.
Ο Θεός να τον βοηθάει.
Φόρμαν!
-Γεια, Τζορτζ. -Πώς πάει, αδερφέ;
Γεια σου, Τακ.
-Αδερφέ. Πώς πάει; -Τι χαμπάρια, Τζορτζ;
Γεια.
Μπορείς να το αγγίξεις, φίλε.
Είναι βαρύ, όμως.
Είμαι σίγουρος ότι είναι βαρύ.
Τι θα πει αυτό;
Δεν ξέρω πώς μπορείς να υπερασπίζεσαι την αμερικανική σημαία
όταν τα αδέρφια μας, διάολε, τα αδέρφια μας,
έκαναν τα δικά τους εκεί κάτω.
ΟΙ ΑΓΩΝΕΣ ΣΥΝΤΑΡΑΖΟΝΤΑΙ ΑΠΟ ΤΗ ΜΑΥΡΗ ΔΥΝΑΜΗ
Εκείνοι υπερασπίζονταν όλους εμάς.
Κι εσύ τι έκανες;
Υπερασπιζόσουν μια χώρα που δεν σ' αγαπάει.
Αυτό είναι βαρύ.
Άφησέ το πίσω σου.
Αν μου ξαναμιλήσει κανείς για εκείνη τη σημαία,
δεν θα μου τη γλιτώσει.
Με βλέπουν σαν πουλημένο.
Θα σου φτιάξω κάτι να φας. Ό,τι θες.
Δεν πεινάω.
Κύριε των Δυνάμεων! Δεν περίμενα ότι θα το άκουγα αυτό από σένα.
Έφυγες από δω χωρίς μία στην τσέπη,
και γύρισες πίσω με χρυσό.
Τότε γιατί μιλάνε μόνο για τη σημαία;
Ξέρεις τι θα κάνω;
Θα κερδίσω τη ζώνη του πρωταθλητή.
-Και τότε θα με σέβονται. -Θα συνεχίσεις τους αγώνες;
Θα πάθεις κάνα κακό.
Δεν με είδες; Εγώ δεν παθαίνω τίποτα.
Εκείνοι παθαίνουν.
Αυτό θες να κάνεις στη ζωή σου; Να χτυπάς κόσμο;
Είσαι καλύτερος από αυτό.
Έχω σχέδιο, μαμά.
Και θέλω να πιστέψεις σ' αυτό.
ΟΚΛΑΝΤ
Άκουσα ότι δεν είναι κακός.
ΧΡΥΣΟΣ ΟΛΥΜΠΙΟΝΙΚΗΣ ΤΖΟΡΤΖ ΦΟΡΜΑΝ
Μάλιστα.
Κι εσύ είσαι;
-Η Πόλα. -Τελευταία κλήση της πτήσης 275 για ΛΑ.
Αυτή είναι η πτήση μου. Χάρηκα, Τζορτζ.
Περίμενε. Αυτό είναι άδικο.
-Μένεις εδώ στο Όκλαντ; -Ναι, εδώ μένω.
Που σημαίνει ότι θα επιστρέψεις.
Ναι, μετακομίζω εδώ.
Θα κάνω προπονήσεις, αλλά όταν δεν θα κάνω, ξέρεις,
θα μπορούσα να βγαίνω κι έξω.
Είσαι καλύτερος στο ρινγκ παρά στο φλερτ.
Ναι, δεν θα διαφωνήσω.
Πες μου κάτι για τον εαυτό σου. Οτιδήποτε.
-Οτιδήποτε; -Ναι.
Δακτυλογραφώ 100 λέξεις το λεπτό.
Ούτε να μιλήσω δεν μπορώ τόσο γρήγορα.
Μπορώ να σε ξαναδώ;
Γράψε μου το τηλέφωνό σου.
Εγώ θα έπρεπε να ζητάω το δικό σου.
Σου φαίνομαι απ' αυτές που στέκονται πάνω απ' το τηλέφωνο;
Όχι, κυρία μου. Καμία σχέση.
ΓΥΜΝΑΣΤΗΡΙΟ ΜΕΪΝ ΣΤΡΙΤ
Σίγουρα τους χρειαζόμαστε;
Δεν είσαι πια ερασιτέχνης.
Αυτοί θα μας πάνε στον στόχο μας.
Μυρίζομαι νέο αίμα, νέο αίμα
Γεια. Ντικ Σάντλερ.
Ο προπονητής και προμότερ σου.
Ο Άρτσι Μουρ,
πρώην παγκόσμιος πρωταθλητής ελαφρών βαρέων βαρών.
Θα σου μάθει όλα όσα ξέρει.
Αν μ' αρέσει αυτό που θα δω.
Σόνι. Είμαι θαυμαστής σου.
Ένα αυτόγραφο;
-Αυτός... -Ναι, είναι...
Ο Σόνι Λίστον.
Δημιουργούμε πρωταθλητές, παλικάρι.
Αυτό που ξεκινάς να κάνεις είναι πέρα από τη φαντασία σου.
Το πρωί της μέρας του τελικού αγώνα,
ο αέρας έχει άλλη γεύση, ο ήλιος έχει άλλη όψη.
Μόνο δύο άνθρωποι στον κόσμο μετράνε και είσαι ένας από αυτούς.
Ο άλλος, αν φτάσεις τόσο μακριά,
είναι ο Τζο Φρέιζιερ.
ΤΖΟΡΤΖ ΦΟΡΜΑΝ ΝΙΚΗ 1 - ΗΤΤΑ 0
Αυτόν τον σάκο θα τον πούμε Τζο Φρέιζιερ.
Αν του ρίξεις στο ηλιακό πλέγμα, θα του κόψεις την ανάσα.
Αν του ρίξεις στο πιγούνι, θα τον ταρακουνήσεις.
Του ρίχνεις στην καρδιά, θα πάθει αρρυθμία.
Κάθε μπουνιά, Τζορτζ, δύναμη!
-Εμπρός; -Με τη μία.
-Πόλα! -Ναι.
Θέλω να ολοκληρώσεις την ιστορία σου.
Ποια ιστορία;
Ότι δακτυλογραφείς 100 λέξεις το λεπτό.
Εκείνη την ιστορία.
Τζορτζ, πότε θα μου κάνεις μια πραγματική ερώτηση;
Όπως;
Όπως...
Αν θέλω να βγω ραντεβού.
Βάρα τον, Τζορτζ. Βάρα!
Δακτυλογραφείς κανονικές λέξεις;
Ναι, ακούγεται σαν μουσική.
ΘΕΛΩ ΝΑ ΔΩ ΤΙΣ ΚΙΝΗΣΕΙΣ ΤΟΥ ΤΖΟΡΤΖ.
-Φά' τον, μωρό μου! -Έτσι.
Κράτα τον εκεί.
Κούνα τον.
-Αυτό είναι! -Ναι!
Νικητής, με τεχνικό νοκ άουτ,
ο μέχρι τώρα αήττητος Τζορτζ Φόρμαν!
Δέχεσαι αυτήν τη γυναίκα για σύζυγό σου;
Εννοείται.
Μπορείς να φιλήσεις τη νύφη.
Παρακολούθα.
-Είσαι έτοιμος. -Ωραίες μπουνιές, μεγάλε.
Ο Φρέιζιερ δεν θα ξέρει τι του ήρθε.
ΦΡΕΪΖΙΕΡ ΕΝΑΝΤΙΟΝ ΦΟΡΜΑΝ ΑΓΩΝΑΣ ΔΙΕΚΔΙΚΗΣΗΣ ΤΙΤΛΟΥ
ΚΙΝΓΚΣΤΟΝ, ΤΖΑΜΑΪΚΑ, 22 ΙΑΝΟΥΑΡΙΟΥ 1973
Αναμέτρηση για τον τίτλο του πρωταθλητή μεταξύ Φρέιζιερ και Φόρμαν.
Ο Τζο Φρέιζιερ είναι το φαβορί για τον τίτλο απόψε.
Το μεγάλο του όπλο, το αριστερό κροσέ του, είναι θανατηφόρο.
Ξάπλωσε τον Άλι στο καναβάτσο πριν από δύο χρόνια,
και αν ο Φόρμαν δεν το γνωρίζει, μπορεί να ξαπλώσει και τον ίδιο,
ίσως ακόμη και να τον βγάλει από την αρένα πάνω σε φορείο.
Φρέιζιερ!
Αναμέτρηση για τον τίτλο παγκόσμιου πρωταθλητή βαρέων βαρών.
Υπό την αιγίδα του Τζαμαϊκανού Συμβουλίου...
Η νίκη δεν θα σου χαριστεί απόψε.
Αυτό είναι καλό.
Ο Σμόκιν Τζο δεν είναι σαν τους άλλους.
Είναι ό,τι καλύτερο υπάρχει.
Μην ξεχνάς, μόνο δύο άνθρωποι σ' αυτόν τον κόσμο μετράνε.
Πήγαινε φά' τον.
Είσαι έτοιμος, Τζορτζ.
Ο Τζο νομίζει ότι είσαι ένας απλός άνθρωπος.
Όμως απόψε, είσαι κτήνος.
Ελευθέρωσέ το.
Το καμπανάκι. Και ξεκινάνε.
Χτύπημα με φόρα και αστοχία για τον Τζορτζ.
Το αριστερό κροσέ του Τζο Φρέιζιερ.
Άλλο ένα τέτοιο ίσως του δώσει τη νίκη.
Μην τον χάνεις. Τον νου σου σ' αυτό.
Δυνατό χτύπημα από τον Φόρμαν.
Άλλο ένα αριστερό κροσέ!
Πώς στέκεται ακόμα όρθιος;
Να το.
Ο Φρέιζιερ δέχεται χτυπήματα. Πραγματική έκπληξη.
Αυτό είναι!
Και ο Φρέιζιερ πέφτει κάτω! Πέφτει κάτω!
Ο Φρέιζιερ πέφτει κάτω!
Ο Τζο σηκώνεται αργά.
Και ο Τζορτζ Φόρμαν στέκεται όσο πιο αγέρωχος γίνεται.
Ο πρωταθλητής βαρέων βαρών ακούει το μέτρημα ως το οχτώ.
Το καμπανάκι για τον δεύτερο γύρο.
Ο Τζο είναι δυνατός. Ο Τζο δεν παραιτείται.
Και ο Φόρμαν ορμά πάλι πάνω του, τον χτυπάει ξανά και ξανά.
Πάλι τον ξάπλωσε!
Είναι απίστευτο!
Όχι στα σχοινιά!
Έξι, εφτά, οχτώ.
Έχει γίνει σάκος προπόνησης για τον Φόρμαν.
Σάκος προπόνησης!
-Μη σταματάς. -Πόσο ακόμα θ' αντέξει ο Φρέιζιερ;
Έπεσε! Έπεσε πάλι!
Και έληξε!
Τέλος! Όλα τελείωσαν!
Δεν έχω ξαναδεί κάτι παρόμοιο.
Ο Τζορτζ Φόρμαν είναι ο καινούργιος παγκόσμιος πρωταθλητής βαρέων βαρών.
Έτσι.
Ναι.
Πώς νιώθεις που είσαι νικητής;
Ήμουν αποφασισμένος να νικήσω απόψε.
Ευχαριστώ τα έντυπα όλης της χώρας
για τα κολακευτικά τους άρθρα.
Ο Τύπος ασχολήθηκε μαζί μου. Και...
Και με κράτησε συγκεντρωμένο.
Ποιο είναι το πρώτο πράγμα που θα κάνεις ως πρωταθλητής;
Θα αγοράσω μια σπιταρόνα στη μάνα μου.
Μια στιγμή. Περίμενε... Τι είναι αυτό;
Ο πρωταθλητής είναι αυτός;
Ξέρεις τι σε περιμένει, Τζορτζ;
Λεφτά με τη σέσουλα.
Είμαι πάντα έτοιμος για λεφτά.
Ο λογιστής μου δεν είναι.
Θες να γίνω λογιστής σου;
Ναι, θέλω.
Αλλά, Ντες, φίλε...
Θέλω να είσαι νηφάλιος από δω και πέρα.
Αυτός είσαι.
Κάναμε πολύ δρόμο από την επαγγελματική σχολή.
Πώς ανέβηκες εδώ;
Δεν θέλεις να μείνω;
Μοχάμεντ, πολύς κόσμος ισχυρίζεται
ότι δεν έχει δει πιο εντυπωσιακές γροθιές
από του νέου πρωταθλητή, του νεαρού Τζορτζ Φόρμαν.
Όταν σκέφτομαι τον Φόρμαν,
σκέφτομαι το κατεστημένο, τον πατριώτη.
Έχω μια καινούργια μπουνιά γι' αυτόν
και την ονόμασα "Δυναμίτη του Γκέτο".
Και ο λόγος που την αποκαλώ έτσι
είναι επειδή τη ρίχνουν στο γκέτο στις τρεις το πρωί.
Έχεις δει τέτοια μπουνιά;
Έρχεται από το πουθενά σαν μπουκάλι στο κεφάλι.
Πρέπει να περιμένεις ως τις τρεις το πρωί
για να αντιμετωπίσεις τον Φόρμαν;
Χάουαρντ, ας γίνει γνωστό
ότι θα αντιμετωπίσω τον Φόρμαν οπουδήποτε, οποτεδήποτε.
-Πώς σας φαίνεται; Καλό, έτσι; -Θεέ και Κύριε.
Ελάτε. Θέλω να σας δείξω κάτι.
Το ακούτε αυτό;
Κάθε αυτοκίνητο έχει την προσωπικότητά του.
Γι' αυτό έχεις πέντε;
Πέντε; Πού να δεις το γκαράζ μου.
Θεέ μου. Έχεις τρελαθεί τελείως.
Θέλω να δείτε κάτι άλλο.
-Ωραία. Έχεις το άλλο εκεί; -Μάλιστα.
Εντάξει.
Όλη μέρα ψήνω για σας.
Δική μου μπάρμπεκιου σος. Την έφτιαξα με την ησυχία μου.
-Ωραία. Έτσι μπράβο. -Όλη μέρα παιδεύομαι.
-Εντάξει. -Φαίνεται υπέροχο.
Να τη.
-Δώσε μου το κοριτσάκι μου. -Σε θέλει ο μπαμπάς.
-Ναι. -Άντε στον μπαμπά.
Ναι.
-Χρόνια πολλά. -Ένα και στη γυναίκα σου;
Ωραία. Πες γεια σε όλους.
Πες γεια σε όλους.
-Χρόνια πολλά, όμορφη. -Πήγαινε τώρα.
-Μην την αφήνεις. -Σ' αγαπώ.
-Εντάξει. -Αντίο.
-Ώρα να φάμε τώρα. -Μικρέ.
-Ξέρεις. -Να ευχαριστήσουμε τον Θεό για το φαγητό.
Τον Θεό;
Εγώ αγόρασα το φαγητό, μαμά.
-Όχι ο Θεός. -Ωραία.
Εσύ θα πεις την προσευχή.
Μ' αρέσει όπως τη λες εσύ.
Εγώ και ο Τσαρλς θέλουμε να σας πούμε κάτι.
-Περιμένουμε μωρό. -Μωρό;
Τσαρλς, πονηρή αλεπού. Γκάστρωσες την αδερφή μου.
-Εδώ δες. -Μαίρη, συγχαρητήρια.
-Ευχαριστώ. -Θαυμάσια.
Σύντομα θα τρέχει κι άλλο ανιψάκι εδώ.
Εμπρός;
Σταμάτα να τηλεφωνείς εδώ.
-Ντες... -Μάλιστα, κύριε.
Τι κάνουν τα λεφτά μου;
Τα ρίχνω όλα σε ακλόνητες μετοχές.
Μ' αρέσει όπως ακούγεται.
"Ακλόνητες μετοχές".
Ξέρετε, ο Άλι λέει ένα σωρό μαλακίες στην τηλεόραση.
Σε ποιον γύρο θα σε βγάλει νοκ άουτ.
Τα λόγια είναι εύκολα.
Ξέρετε τι λένε για τα ομορφόπαιδα στα μέρη μας.
Δεν αντέχουν τις μπουνιές.
Ναι.
Είμαστε έτοιμοι για το επιδόρπιο.
Λέγε μου τα ονόματά τους
για να μην κρατάω το τηλέφωνο σαν χαζή.
Τι εννοείς;
Νόμιζες ότι δεν ξέρω;
-Δεν έχω χρόνο γι' αυτά. -Όχι, για μένα δεν έχεις χρόνο.
Πόσες ήταν, Τζορτζ;
Δεν μπορείς να με κοιτάξεις στα μάτια.
Γυναίκα, ετοιμάζομαι για αγώνα πέντε εκατομμυρίων ενάντια στον Άλι.
Λες να εγκατέλειψα τη ζωή μου για να έρχομαι δεύτερη;
Μια χαρά ήμουν πριν σε γνωρίσω.
Ξαφνικά δεν σ' αρέσει αυτή η ζωή;
Σου προσφέρω τα πάντα.
Δεν θέλω τα πάντα.
Θέλω εσένα.
Με έχεις.
Κοίταξέ με.
Όπως το φαντάστηκα.
ΚΙΝΣΑΣΑ, ΖΑΪΡ ΛΑΪΚΗ ΔΗΜΟΚΡΑΤΙΑ ΤΟΥ ΚΟΝΓΚΟ
ΖΑΪΡ 74
ΤΖΟΡΤΖ ΦΟΡΜΑΝ ΜΟΧΑΜΕΝΤ ΑΛΙ
Κύριε. Όχι.
-Αφήστε εμένα. -Καλά.
Έλα τώρα.
Πετάς σαν πεταλούδα, τσιμπάς σαν μέλισσα.
Τα χέρια δεν χτυπούν όσα τα μάτια δεν βλέπουν.
Τώρα με βλέπεις. Τώρα όχι.
Ο Τζορτζ νομίζει ότι μπορεί, μα δεν πρόκειται.
Σωστά, Μπαντίνι;
Χτυπούσε τον Τζο Φρέιζιερ με τις δυνατές μπουνιές του.
Πυγμαχεί σαν μούμια.
"Έλα δω. Πού πήγες; Εδώ είσαι".
Όλοι εσείς οι αθλητικογράφοι, τα κορόιδα,
θα μετανιώσετε που με υποτιμήσατε.
Πώς γίνεται αυτό;
Επειδή ο Φόρμαν είναι πρωταθλητής.
Δεν είναι ο νέος πρωταθλητής. Είναι ο νέος μπουμπούνας.
Και κρατάει τη ζώνη που άδικα στέρησαν από μένα.
Δεν ξέρει πυγμαχία. Κουνιέται έτσι.
Έτσι χτυπάει. Σαν μούμια.
"Έρχομαι καταπάνω σου..."
Τζορτζ.
Για άλλον πυγμάχο μιλούσαμε.
Η σειρά σου, Μπιγκ Τζορτζ.
Να ακούσουμε τη δική σου πλευρά.
Αν πυγμαχεί όπως δίνει συνέντευξη, η βραδιά θα είναι σύντομη.
Θα είναι πολύ σύντομη.
Θα γίνει χαμός, επειδή υπάρχει εχθρός.
Λυπάμαι τον Άλι.
Ο Φόρμαν μπορεί να τον τεζάρει.
"Άλι, σκότωσέ τον".
Αυτό θέλουν;
Φόρμαν...
ΦΟΡΜΑΝ ΕΝΑΝΤΙΟΝ ΑΛΙ ΑΓΩΝΑΣ ΔΙΕΚΔΙΚΗΣΗΣ ΤΙΤΛΟΥ
30 ΟΚΤΩΒΡΙΟΥ 1974
Όρμα του σαν τίγρης.
Να το βουλώσει για πάντα.
Ο Άλι έχει σοκάρει τον κόσμο στο παρελθόν,
αλλά οι περισσότεροι δεν περιμένουμε να αντέξει για πολύ.
Φρανκ, ο Άλι είναι σίγουρα το αουτσάιντερ.
Αλλά ο ίδιος και η χώρα υιοθέτησαν τη φράση "Άλι, μπουμαγιέ".
"Άλι, σκότωσέ τον".
Στα 32 του χρόνια,
μπορεί ο Μοχάμεντ Άλι να αποφύγει τον Φόρμαν;
Μετά απ' ό,τι έκανε ο Φόρμαν στον Φρέιζιερ,
ο Άλι δεν φαίνεται να έχει ελπίδα.
Όλα τα ερωτήματα θα απαντηθούν.
Έλα, μωρό μου. Έλα, Τζορτζ.
-Μπορείς, Τζορτζ. -Χόρεψε τον.
-Επίθεση. -Όρμα του, Τζορτζ. Όρμα.
-Δεξί κροσέ. -Όρμα του.
Έτσι.
Γροθιά στο κεφάλι.
Άφησέ τον. Χωριστείτε.
Έλα, Τζορτζ. Έλα.
Άμυνα. Ναι!
Μόνο αυτό έχεις, Τζορτζ; Πάμε.
Συνέχισε το σφυροκόπημα.
Δεν θα αντέξει.
Συνέχισε το σφυροκόπημα.
Έτσι, πρωταθλητή.
Ο Άλι υποχωρεί στα σχοινιά.
Ψάχνει να κρυφτεί από τη δύναμη του Φόρμαν.
Αυτό είναι όλο;
Δεν βλέπω μέρος να κρυφτεί σ' αυτό το ρινγκ.
Άλι, φύγε από τα σχοινιά!
Ο Φόρμαν χτυπάει ασταμάτητα.
Αυτές οι μπουνιές κάνουν ζημιά.
Λένε ότι είσαι ζόρικος, Τζορτζ. Να σε δω.
Ο Άλι δεν μπορεί να τις τρώει και να περιμένει ν' αντέξει.
ΤΡΙΤΟΣ ΓΥΡΟΣ
Ξεκινήστε.
Έλα. Δείξε μου κάτι.
Μην παίζεις μαζί του.
Άφησέ τον.
Πάνω του, Τζορτζ!
Πρωταθλητή, μακριά από τα σχοινιά.
Να το.
Χώρισέ τους, διαιτητή.
-Πώς με λένε; -Ελάτε. Χωριστείτε.
ΤΕΤΑΡΤΟΣ ΓΥΡΟΣ
Μακριά απ' τα σχοινιά! Μακριά!
Δεν είμαι σίγουρος για τη στρατηγική με τα σχοινιά.
Επιστρέφω στα σχοινιά, Τζορτζ. Κόπιασε.
Έλα. Πίεσέ τον, Τζορτζ.
Τον σφυροκοπά.
Φονικές μπουνιές από τον Τζορτζ Φόρμαν.
ΠΕΜΠΤΟΣ ΓΥΡΟΣ
Έλα, Τζορτζ. Δείξε μου κάτι.
ΕΚΤΟΣ ΓΥΡΟΣ
Μακριά απ' τα σχοινιά!
Έλα, Τζορτζ. Μου είπαν ότι έχεις βαρύ χέρι.
Ορίστε.
ΕΒΔΟΜΟΣ ΓΥΡΟΣ
Μόνο αυτό έχεις;
Δυνατό δεξί από τον Άλι. Αυτή η μπουνιά ταρακούνησε τον Φόρμαν.
Μου είπαν ότι είσαι ζόρικος.
Είπαν ότι είσαι ζόρικος.
Αυτή η μία μπουνιά σίγουρα άλλαξε την πορεία του αγώνα.
Συνέχισε να τον βαράς. Συνέχισε το σφυροκόπημα.
Θα το τελειώσω.
Μακριά απ' τα σχοινιά. Πάμε.
Έτσι.
ΟΓΔΟΟΣ ΓΥΡΟΣ
Οι μπουνιές του Φόρμαν είναι αδύναμες.
Ο Φόρμαν φαίνεται κουρασμένος.
Κινδυνεύει.
Ίσως σ' αυτό να υπολόγιζε ο Άλι, Φρανκ.
-Ρίξ' του, Τζορτζ! -Τσάκισέ τον!
Η σειρά μου.
Πάμε. Έτσι. Αριστερό, δεξί, αριστερό.
Ο Μοχάμεντ Άλι μ' ένα δυνατό δεξί!
Κι άλλο ένα!
...τέσσερα, πέντε, έξι, εφτά,
οχτώ, εννέα, δέκα.
Και τελείωσε. Τελείωσε!
Ο Άλι πραγματοποίησε το αδύνατον!
Ο Άλι τα κατάφερε. Τα κατάφερε ξανά.
Όλη μου τη ζωή ζούσα με συγκεκριμένο τρόπο.
Να πληγώνω...
να βγάζω νοκ άουτ...
να τσακίζω.
Κατέληξα να βλέπω μόνο αυτό.
Δεν έβλεπα τίποτ' άλλο.
Πότε θα σε δω, μπαμπά;
Σύντομα.
Το υπόσχομαι.
Και δεν θα χωρίσουμε ποτέ ξανά. Εντάξει;
Τζορτζ, σε κλείνω. Ώρα για βραδινό.
Ο δικηγόρος είπε ότι δεν υπέγραψες.
Σου είπα ότι θα το κάνω.
Κάν' το σύντομα.
Ήθελα να έρθω νωρίτερα.
Γιατί κάθεσαι στο αυτοκίνητο; Γιατί δεν έρχεσαι μέσα;
Απέλυσες τον Ντικ και τον Άρτσι;
Ναι.
Εξαιτίας τους έχασα αγώνα.
Όπως έλεγε πάντα ο Ντοκ...
Έπρεπε να χρησιμοποιώ το μυαλό, όχι τα χέρια.
Ξάπλωνε στα σχοινιά,
κι εγώ χτυπούσα μέχρι που κουράστηκα.
Η κοροϊδία των σχοινιών.
Κι εγώ ήμουν το κορόιδο.
Ξέρω ότι πέρασες δύσκολα,
αλλά δεν αντέχω να σ' ακούω να μιλάς έτσι.
Ο Φόρμαν ήταν αποκαρδιωμένος και μοναχικός
τους τελευταίους έξι μήνες
μετά το νοκ άουτ από τον Άλι στον όγδοο γύρο.
Σήμερα, σε μια επίδειξη πυγμαχίας, ας την πούμε έτσι,
ο Τζορτζ Φόρμαν, πρώην παγκόσμιος πρωταθλητής βαρέων βαρών,
θα επιχειρήσει να βγάλει νοκ άουτ πέντε μποξέρ σε μία μέρα.
Ένας Θεός ξέρει τι προσπαθεί να αποδείξει μ' αυτό.
Τζορτζ, προλαβαίνεις να κάνεις πίσω.
Να μην το κάνεις.
Ο πρωταθλητής βαρέων βαρών και κορυφαίος παλιάτσος, Μοχάμεντ Άλι,
ήρθε στην παρέα μας.
"Παλιάτσος"; Χάουαρντ, μην πάθεις τίποτα.
Το καμπανάκι. Και ξεκινούν.
Δεν είναι το γνωστό του στιλ.
Προσπαθεί να με εντυπωσιάσει.
Χοροπηδάει σαν το πασχαλινό λαγουδάκι.
Πράγματι, σαν λαγουδάκι, Μοχάμεντ.
Τι κάνεις;
Πέσε στα σχοινιά. Έτσι.
Μείνε στα σχοινιά.
Δεν είναι αγώνας πάλης.
Στα σχοινιά. Ζόρισέ τον.
Ο Τζόνσον έπεσε στο καναβάτσο.
-Τέλος ο Αλόνζο. -Δεν βλέπεις ότι είναι κάτω;
-Έχει ξεσπάσει καβγάς. -Πίσω.
Έχουμε συμπλοκή
-των προπονητών τους. -Πίσω!
Άλι!
Οι θεατές φωνάζουν "Άλι!"
προς μεγάλη απογοήτευση του Τζορτζ Φόρμαν.
Άλι!
Δώσε μου άλλη μια ευκαιρία.
Δεν ξαναμπαίνω στο ρινγκ με έναν μπουμπούνα, Τζορτζ.
Επειδή με φοβάσαι.
-Φοβάμαι; -Με φοβάσαι.
Πάμε αμέσως τώρα, Τζορτζ.
-Κράτα το σακάκι μου, Χάουαρντ. -Μπες στο ρινγκ.
-Άφησέ με. Κράτα το σακάκι μου. -Δεν είσαι πυγμάχος.
Μόνο αράζεις στα σχοινιά.
Είμαι πολύ κούκλος για να παλέψω με έναν ασχημομούρη.
Ανέβα πάνω.
Να σε δω, φίλε. Να σε δω, Τζορτζ.
-Μόνο λόγια είσαι. -Άκου που σου λέω.
Άλι!
Τι περίμενες ότι θα κέρδιζες εκεί έξω;
Σεβασμό.
Παιδί μου, η ομορφιά της πυγμαχίας
είναι ότι δείχνει πως ένας άνθρωπος μπορεί να καταφέρει κάτι ολομόναχος.
Κάτι εποικοδομητικό.
Ας επιστρέψουμε στις μονομαχίες ένας προς έναν. Τι λες;
Μόλις ήρθε.
Εντάξει.
Για σένα.
Τζορτζ.
-Τι έγινε; -Η Μαίρη έπαθε αιμορραγία.
Προσπαθούν να σώσουν το μωρό, αλλά δεν έχει οξυγόνο.
Πες τους ότι καλύπτω όλα τα έξοδα.
Θέλω τους καλύτερους.
Έχουμε τους καλύτερους γιατρούς, Τζορτζ.
Το μωρό χρειάζεται ένα θαύμα. Να προσευχηθούμε.
Προσευχή;
Επουράνιε Πατέρα, μαζευτήκαμε εδώ ταπεινά,
στο όνομα του Υιού σου, Ιησού Χριστού.
Λοιπόν, εδώ είμαι.
Τι σου έκανε η αδερφή μου;
Η Μαίρη ήταν γλυκιά κι ευγενική σε όλη της ζωή...
σε όλους σ' αυτόν τον κόσμο.
Σ' εμένα,
όταν δεν μου άξιζε.
Και θα πάρεις το μωρό της;
Απάντησέ μου.
Μια ζωή ακούω για σένα.
Και δεν μου έδειξες ποτέ τίποτα.
Δεν έχω δει τίποτα.
Αν θες να πάρεις κάποιον...
πάρε εμένα.
Μην πάρεις το μωρό της αδερφής μου.
Πάρε εμένα.
Σε παρακαλώ.
Τζορτζ.
-Είναι... -Είναι τέλειος.
Οι γιατροί δεν μπορούν να το εξηγήσουν.
Έγινε θαύμα.
Αυτό...
Είναι καλό. Αυτό είναι καλό.
Έλα κοντά.
Πες γεια στον ανιψιό σου.
Τον μικρό Τζορτζ.
Μικρό Τζορτζ;
Ναι.
Η μαμά είπε ότι προσευχήθηκες.
Ό,τι κι αν ήταν αυτό που του είπες...
έπιασε.
Τζίμι Γιανγκ!
Ακούστε το πλήθος. "Τζίμι Γιανγκ".
ΦΟΡΜΑΝ ΕΝΑΝΤΙΟΝ ΓΙΑΝΓΚ ΣΑΝ ΧΟΥΑΝ, ΠΟΥΕΡΤΟ ΡΙΚΟ
Ο Φόρμαν δεν είναι ο ίδιος μετά την ήττα από τον Άλι.
-Απέλυσε την ομάδα του... -Πάμε, Τζορτζ.
Αλλά δεν πέτυχε.
Το μυαλό του Τζορτζ δεν είναι στον αγώνα.
Πάμε. Εντάξει.
Ο Τζίμι Γιανγκ κέρδισε τον αγώνα με ομόφωνη απόφαση.
Πολλά υποσχόμενο μέλλον...
Πρόσεχέ τον, εντάξει;
Τι έγινε εκεί έξω, Τζορτζ;
Γκιλ, ένας αγώνας ήταν.
Συμβαίνουν αυτά.
Ήταν η ευκαιρία μας για τον Άλι.
Κάνει ζέστη.
Γιατί κάνει τόση ζέστη;
Ποιος μίλησε;
Κανείς δεν μίλησε, Τζορτζ.
Ποιος το είπε αυτό;
-Ποιος μιλάει; -Κανείς.
Κανείς δεν μιλάει, Τζορτζ.
Τζορτζ;
Εγώ...
φτιάχνω...
Τζορτζ!
Έχει αδύναμο σφυγμό. Βάλτε τον στο τραπέζι.
Με το τρία.
-Ένα, δύο, τρία. -Προσεκτικά.
-Ήρεμα. -Έτσι. Πάνω στο τραπέζι. Πάμε.
Εντάξει.
-Τζορτζ; -Τζορτζ;
Τζορτζ.
Δεν θέλω να πεθάνω.
Πιστεύω.
-Όπα. -Με το μαλακό.
Τζορτζ;
Νομίζαμε ότι ήσουν νεκρός.
Ήμουν.
Ο Ιησούς Χριστός ζει μέσα μου.
Ζει μέσα μου.
Ζει.
Πρέπει να πλυθώ.
Όχι στο κρύο νερό. Θα πάθει σοκ.
-Περίμενε! -Πρέπει να πλυθώ.
-Στάσου. Όχι, Τζορτζ. -Μη.
Πρέπει να πλυθώ! Σας παρακαλώ.
Αλληλούια!
Είμαι καθαρός.
Βαπτίζεσαι τώρα
εις το όνομα του Πατρός,
του Υιού και του Αγίου Πνεύματος.
Αλληλούια!
-Αλληλούια! -Αλληλούια!
Αλληλούια!
Γινόμαστε μάρτυρες ενός θαύματος.
Ο αδελφός Τζορτζ...
ΕΚΚΛΗΣΙΑ ΑΙΩΝΙΑΣ ΖΩΗΣ ΚΑΙ ΣΩΤΗΡΙΑΣ
θέλει να μοιραστεί την ιστορία του μαζί σας.
Ας υποδεχτούμε
τον πρώην παγκόσμιο πρωταθλητή βαρέων βαρών
και νέο εν Χριστώ αδελφό μας, Τζορτζ Φόρμαν!
Ευχαριστώ, αιδεσιμότατε Στόουκς.
Εγώ...
ήμουν σε έναν αγώνα.
Μου άρεσε η πυγμαχία.
Ήμουν στα αποδυτήρια και...
Και ο Χριστός ζωντάνεψε μέσα μου.
Και...
Και λόγω αυτού,
αφιερώνω τη ζωή μου στον Θεό.
Ωραία.
Θα γίνω ιεροκήρυκας.
Ευχαριστώ, Ιησού.
-Δοξάστε τον Θεό. -Ωραία.
Ίσως βρήκε επιτέλους κάποιον που θα του λέει τι να κάνει.
Δοξάστε τον Ιησού!
-Αλληλούια. -Αλληλούια.
-Ναι. -Δοξάστε τον Ιησού.
Δοξάστε τον Ιησού.
Έδωσες ωραία παράσταση εκεί μέσα.
Χαίρομαι που ήσουν παρών.
Ο Γκιλ στήνει τις παγίδες για να φτάσουμε στον Άλι.
Τελείωσα.
Τέρμα η πυγμαχία.
-Είσαι πυγμάχος. -Δεν είμαι πυγμάχος.
Όχι πια.
Πώς θα φροντίσεις τα παιδιά σου;
Θα ακολουθήσω τον Θεό.
Ξέρεις τι αφήνεις πίσω σου, παιδί μου;
Ξέρεις, δεν...
Δεν μπορώ να κλείσω τη γροθιά μου πια.
Είναι σαν να μπήκε μέσα μου,
να αφαίρεσε όλο μου τον θυμό.
Ο θυμός μέσα σου...
σε έκανε βασιλιά.
Το είδα.
Και τώρα μου λες ότι έσβησε;
Θυμάσαι όταν μου είπες ότι αντάλλαξες μια στολή με μια άλλη;
Αυτό κάνω κι εγώ.
Το καταλαβαίνεις αυτό, έτσι δεν είναι;
Δεν μου έπεφτε λόγος, Τζορτζ.
Άλλοι αποφάσισαν για μένα.
Και για μένα.
Δεν σε πιστεύω, Τζορτζ.
Επί 28 χρόνια, κέρδιζα τον σεβασμό με τις γροθιές μου.
Έπρεπε να χρησιμοποιήσω την καρδιά μου.
ΠΑΓΚΟΣΜΙΟΣ ΠΡΩΤΑΘΛΗΤΗΣ WBC
Τον τρόπο δεν ήξερα.
Μου είπε ότι ο Τζορτζ Φόρμαν ήταν στην πόρτα.
Κι εγώ είπα "Μπίατρις, είσαι τρελή.
Ο Φόρμαν δεν έρχεται στον πρωταθλητή
εκτός αν θέλει να τις ξαναφάει".
Λοιπόν, ήρθα εδώ...
για να σου πω ότι ανακάλυψα τον Ιησού.
Ανακάλυψες τον Ιησού;
Συγχαρητήρια, Τζορτζ. Δεν ήξερα ότι είχε χαθεί.
Ήρθα εδώ...
να ζητήσω να με συγχωρέσεις.
-Να σε συγχωρέσω; -Ναι.
Εγώ σε έβγαλα νοκ άουτ.
Ξέρεις...
μετά το Ζαΐρ...
σε μισούσα, Μοχάμεντ.
Αλήθεια.
Και ήθελα να σε σκοτώσω...
μ' αυτά τα χέρια.
Έλα τώρα, φίλε. Θέλεις ρεβάνς. Το ξέρω.
Πες το.
Δεν θέλω ρεβάνς.
Είπαν ότι έγινες ιεροκήρυκας. Δεν το πίστεψα.
Να, εγώ...
Θέλω να βοηθάω κόσμο.
Βοήθησε εμένα, εντάξει;
Αντιμετώπισε τον Κένι Νόρτον και βγάλ' τον νοκ άουτ.
Σε παρακαλώ, Τζορτζ, κάν' το. Εγώ δεν μπορώ.
Έτσι δεν θα είναι κορυφαίος διεκδικητής.
Θα διεκδικήσεις τον τίτλο.
Και πληρωνόμαστε και οι δύο. Δοξάστε τον Ιησού.
Δεν μπορώ να σε βοηθήσω με αυτόν τον τρόπο.
Εντάξει, αδερφέ.
Καλά.
Σε συγχωρώ.
Ο Τζορτζ Φόρμαν ιεροκήρυκας.
Τώρα τα έχω δει όλα.
Γεια!
-Τζορτζ, τι γυρεύεις εδώ; -Γεια, Μίτσι.
-Σ' αγαπώ. -Μίτσι, πήγαινε μέσα τον αδερφό σου.
Μπες μέσα, Τζορτζ.
Τι γυρεύεις εδώ;
Ήρθα εδώ...
για να σου πω πόσο λυπάμαι για τον τρόπο που σου φέρθηκα.
Δεν ήταν σωστός.
"Η αγάπη ας είναι ανυπόκριτος.
Προσκολλάσθε εις το αγαθόν".
Γεια.
Είμαι ο Τζορτζ.
Μαίρη Τζόαν Μαρτέλι.
Καθόσουν σε αυτήν την ίδια θέση τη μέρα που έδωσα μαρτυρία.
Πάντα κάθεσαι πρώτη σειρά;
Ναι. Με βοηθάει να επικεντρώνομαι στον Θεό.
Πώς τα πας με το κήρυγμα;
Είναι δύσκολα.
Πολύ δύσκολα.
Πιο δύσκολο απ' το να τρως μπουνιά στη μούρη;
Είναι φορές που νιώθω ότι είναι το σχεδόν ίδιο.
Ευλογημένος αυτός που παραμένει ακλόνητος.
Αδέρφια μου, βρίσκομαι σήμερα εδώ,
όχι για να υψώσω τον εαυτό μου,
αλλά για να υψώσω το όνομα του Ιησού Χριστού.
Ήμουν κάποιος που απέρριπτε τη θρησκεία.
Έλεγα "Χριστέ μου" βρίζοντας,
αλλά ο Κύριος άλλαξε τη ζωή μου.
Δεν σε άλλαξε ο Κύριος,
αλλά ο Τζίμι Γιανγκ. Τον είδα να σου αλλάζει τα φώτα.
Του έριξες καμιά τσιμπιά τουλάχιστον;
Δεν σου λείπει το ρινγκ, μεγάλε;
Θα πεθάνω
πριν ξανανέβω σ' εκείνο το ρινγκ.
Λοιπόν...
Αν έπαιρνες όλα τα λεφτά των Ροκφέλερ,
όλα τα λεφτά των Κένεντι,
και τα πρόσθετες,
δεν θα έφταναν ούτε για καπάρο για να ξαναμπώ στο ρινγκ.
Δόξα τω Θεώ. Ευχαριστώ, Ιησού.
Ο Ιησούς είναι ζωντανός σήμερα.
Ένιωσα...
Ένιωσα άσχημα για τη συμπεριφορά μου.
-Πώς συμπεριφέρθηκες; -Κάπως ψυχρά.
-Ναι. -Βλέπεις, σε ακολουθεί μια φήμη.
Και δεν είναι ευσεβής.
Έχω αλλάξει τελείως.
Ξέρεις, τότε δεν γνώριζα το μυστικό
να απολαμβάνω την κάθε μέρα.
Να αξιοποιώ όσο μπορώ κάθε μέρα όπως έρχεται.
Έχεις παιδιά;
Ναι.
Δεν μένουν μαζί μου, κάτι που είναι δύσκολο,
αλλά από τώρα κι έπειτα θα τα βλέπω πολύ περισσότερο.
Πράγματι.
Χαίρομαι που το ακούω.
-Ευχαριστώ. -Παρακαλώ.
Είσαι καλά;
-Ναι. -Νόμιζα ότι θα πηγαίναμε σινεμά.
Θέλω να σου δείξω κάτι.
Με τι σου μοιάζει αυτό;
Με ναό που ξέμεινε από πίστη.
Όχι.
Θα τον αγοράσω.
Και θα κάνω κήρυγμα εδώ.
Θα είμαι όσο πιο καλός μπορώ.
Και θα μεταδώσω τον λόγο του Κυρίου.
Πιστεύεις ότι μπορώ;
Ναι.
Το πιστεύω.
ΘΕΙΟ ΘΑΥΜΑ ΚΟΙΝΟΤΙΚΟΣ ΝΑΟΣ
Να παλεύετε για την πίστη σας. Όλοι σας, καθημερινά.
ΕΦΤΑ ΧΡΟΝΙΑ ΜΕΤΑ
Ένα κυριακάτικο πρωινό, όταν ο ήλιος είναι πολύ λαμπερός...
και ο άντρας σου στέκεται φορώντας το μαγιό του,
κρατώντας μια πετσέτα,
λέγοντας "Η θάλασσα περιμένει, μωρό μου!"
Σκέφτεσαι και λες:
"Θα πειράξει πολύ αν χάσω μία φορά τη λειτουργία;"
Αν δεν γυαλίσεις τα παπούτσια σου, είναι γυαλισμένα;
Όχι.
-Έχεις καθαρά ρούχα αν δεν τα πλύνεις; -Όχι.
Αν δεν παλέψεις για την πίστη σου, θα ξεθωριάσει.
Πρέπει να παλέψεις για την πίστη σου.
Αν είναι να παλέψεις για κάτι.
Αμήν.
ΕΚΚΛΗΣΙΑ ΙΗΣΟΥ ΧΡΙΣΤΟΥ
Ευχαριστώ. Να είστε καλά.
Ωραία.
Πάστορα Φόρμαν.
Χρειάζομαι τη βοήθειά σας.
Θα προπονήσετε τον εγγονό μου τον Τζέιλεν;
Αν είχε ένα σωστό ανδρικό πρότυπο,
αντί για τα αγόρια που...
Θα έκανα προπόνηση με τον Άλι, όχι μ' αυτόν που έφαγε ήττα.
-Τζέιλεν... -Μην ανησυχείτε.
Μου θυμίζει εμένα στα νιάτα μου.
Θα του μάθετε πυγμαχία;
Η απάντηση δεν είναι η πυγμαχία.
Οι απαντήσεις βρίσκονται εδώ.
Νεαρέ, να μελετάς τη Βίβλο,
να εκκλησιάζεσαι και όλα θα πάνε καλά.
Ωραία. Εντάξει, αδελφή. Ο Θεός μαζί σας.
-Καλή σας μέρα. -Εντάξει.
Κάτι μοσχομυρίζει.
-Σ' αγαπώ. -Σ' αγαπώ.
Γεια!
Έχεις βαρύνει.
Έλα δω, μικρέ.
-Ξέρεις ότι σ' αγαπώ. -Ναι.
-Δώσε μου ένα φιλάκι. -Με τίποτα.
Δεν θες να φιλήσεις τον μπαμπά σου;
...την επιδημία βίας στους δρόμους του Φιφθ Γουόρντ.
Δύο ύποπτοι συνελήφθησαν για τη ληστεία.
-Απόπειρα ληστείας... -Πήγαινε τον αδερφό σου μέσα.
...ο ένας σε κρίσιμη κατάσταση.
Οι ανήλικοι θα παραμείνουν υπό κράτηση.
Είσαι καλά;
Η γιαγιά του μου τον έφερε...
τις προάλλες.
Αυτό το παιδί ήταν.
Αλλά είχα τέτοια έπαρση, με τον Θεό μέσα μου, που...
μου διέφυγε.
Τι σου διέφυγε, Τζορτζ;
Έπρεπε να δω πού ήταν ο νεαρός.
Όχι πού ήθελα εγώ να είναι.
ΠΩΛΕΙΤΑΙ ΠΩΛΗΘΗΚΕ
Τζορτζ, είσαι σίγουρος γι' αυτό που πας να κάνεις;
Ναι.
Εντάξει. Θα μιλήσω με την τράπεζα για ρευστοποίηση κάποιων στοιχείων.
Ελάτε. Θέλω να δείτε κάτι.
Έχω μια ιδέα.
Εντάξει. Το κρατάω.
Είναι βαρύ.
Βοηθήστε με μ' αυτό το κρεβάτι.
Τελειώνετε.
Ωραίο φαίνεται.
-Σφίξτε τα σχοινιά. -Γάντζωσέ το.
-Να μην είναι χαλαρά. -Έγινε.
ΚΟΙΝΟΤΙΚΟ ΚΕΝΤΡΟ ΤΖΟΡΤΖ ΦΟΡΜΑΝ
ΕΓΚΑΙΝΙΑ
Θα είχα ρίξει τάπα, αλλά κάποιος ανέβασε τη στεφάνη.
Παίδες, γεια. Κοπιάστε.
Περάστε. Καλή διασκέδαση.
Νέιτ. Χρόνια και ζαμάνια.
Ωραίο κούρεμα. Τόσο καλό όσο το δικό μου.
ΑΙΘΟΥΣΑ ΜΕΛΕΤΗΣ ΜΟΧΑΜΕΝΤ ΑΛΙ
Πώς πάει, παιδιά;
Αδερφή. Πώς είσαι;
Καλά.
Ρε φίλε, τους ταράζεις στα φάουλ. Σε βλέπω.
Μια χαρά είσαι.
Θα το κοιτάξω εγώ.
Μην ανησυχείτε.
Πρώτη φορά συμβαίνει στο κοινοτικό κέντρο.
-Δεν καταλαβαίνω. -Ρομπέρτα, τι τρέχει;
Είστε απόλυτα βέβαιοι; Κάποιο λάθος έχει γίνει.
Εντάξει. Όχι, καταλαβαίνω. Θα το τακτοποιήσουμε αμέσως.
Λένε ότι δεν πληρώσαμε το ρεύμα.
Αλήθεια;
Τότε πες στον Ντες να το τακτοποιήσει.
Δεν εμφανίστηκε σήμερα.
Λυπάμαι, κύριε Φόρμαν,
αλλά πώς δεν το γνωρίζατε;
Πόσα έχω τώρα;
Λίγο πάνω από 2.000 δολάρια.
Δεν μπορεί.
Πάρτε από τις επενδύσεις μου για να μην κλείσει το κέντρο.
Αυτές πτώχευσαν τον τελευταίο χρόνο.
Άλλα έλεγε ο Ντες.
Λυπάμαι, αλλά δεν ισχύει.
Τα έβαλε σε ακλόνητες μετοχές για μια ζωή.
Όχι. Όλες ήταν τζόγος με μεγάλο ρίσκο.
Όχι, δεν...
Λυπάμαι, κύριε Φόρμαν, αλλά αν δεν γίνουν οι πληρωμές,
η τράπεζα θα πρέπει να κατασχέσει το ακίνητο.
Ο Ρόι λέει ότι έβαλες όλη την πόλη να ψάχνει τον Ντέσμοντ.
Ακριβώς.
Πρέπει να τον αφήσεις.
Του τα έδωσα όλα.
Κι εκείνος τα έχασε.
Όχι μόνο το κέντρο.
Όλα όσα δούλεψα για ν' αποκτήσω...
χάθηκαν.
Όχι.
Όλα όσα δούλεψες για ν' αποκτήσεις βρίσκονται εδώ.
Από τότε που ήσουν μικρό παιδί...
προσπαθούσα να σε φέρω στον σωστό δρόμο.
Μα εσύ τον βρήκες.
Ολομόναχος.
Βρήκες τον Θεό.
Να είσαι ευσεβής.
Μην αφήσεις τον Ντέσμοντ Μπέικερ να σου το πάρει κι αυτό.
Πες μου.
Πες μου ότι έβαλες τα χρήματα αλλού. Σε λογαριασμό που δεν γνωρίζω.
-Πες μου ότι δεν χάθηκαν όλα. -Χάθηκαν.
-Τα έχασα. -Πες μου ότι δεν χάθηκαν όλα.
Τα έχασα.
Λυπάμαι, Τζορτζ.
ΜΙΣ ΤΑΜΙΣ
Όποτε είστε έτοιμος, κύριε Φόρμαν.
Το καλοκαίρι, όταν ψήνετε με την οικογένεια,
μόνο μία σος είναι τόσο γλυκιά και πικαντερή,
όπως την προτιμούν όλοι.
-Η Μις... -Είπες "πικαντερή".
Αλήθεια;
Ναι. Δεν υπάρχει η λέξη "πικαντερή".
Γεια. Τι κάνετε; Ευχαριστώ.
Θα μου το υπογράψετε; Ευχαριστώ.
-Χαίρετε. -Γεια.
Ευχαριστώ πολύ.
Ευχαριστώ.
Όταν ψήνετε με την οικογένεια,
μόνο μία σος είναι τόσο γλυκιά και πικάντικη,
όπως την προτιμούν όλοι.
Η αυθεντική μπάρμπεκιου σος Μις Τάμις.
Μία και καυτή.
Προσθέτουμε και την αμοιβή της διαφήμισης...
Πενταροδεκάρες.
Τόσα δίνουν για να δείχνεις χαζός στην τηλεόραση.
Και το παραμικρό μετράει, Τζορτζ.
Πούλησα ό,τι είχα.
Περιόρισα όλα τα έξοδα.
Πώς είμαστε;
Στο μείον.
Πόσο μείον;
Απέχουμε πολύ ακόμα.
Ξέρω ότι το μισείς αυτό.
Ένας σάκος είναι. Δεν τον μισώ.
Αν και είναι βρόμικος.
-Έλα στο κρεβάτι. -Δεν είμαι κουρασμένος.
Μα έχεις κήρυγμα αύριο.
-Θα με αντικαταστήσει ο πάστορας Καρλ. -Γιατί;
Για να μη στέκομαι εκεί,
να λέω στον κόσμο πώς να ζει.
Αυτό δεν κάνει ένας πάστορας;
Εγώ φταίω που χάθηκαν τα λεφτά.
Μην το λες αυτό.
Ήξερα τι ήταν ο Ντες.
Κι όμως τον εμπιστεύτηκα;
Θα ξαναμπώ στο ρινγκ.
Ορκίστηκες ότι δεν θα το έκανες.
Την πρώτη φορά που με πλησίασες στην εκκλησία,
είδα έναν άντρα που ήθελε ν' αλλάξει τη ζωή του.
Εκείνον τον άντρα ερωτεύτηκα.
Τον παλιό σου εαυτό δεν τον ξέρω.
Και δεν θέλω να τον μάθω.
Τζόαν.
Μόνο δύο πράγματα ξέρω να κάνω.
Πυγμαχία και κήρυγμα.
Μα το κήρυγμα...
Δεν σου δίνει τα προς το ζην.
Και αν επιστρέψει η οργή σου;
Αν δεν μπορείς να νικήσεις αλλιώς;
Βήμα μπρος. Βήμα πίσω.
Βήμα αριστερά. Δεξιά.
Βήμα μπρος. Βήμα πίσω.
Βήμα αριστερά. Βήμα δεξιά.
Βήμα μπροστά. Βήμα πίσω.
Βήμα αριστερά. Βήμα δεξιά. Ωραία.
Και τώρα, κόψε με! Κόψε με.
Όταν τα παράτησες...
μου ράγισες την καρδιά.
Σαν να εγκατέλειψες εμένα.
Αλλά εγώ γύρισα εδώ.
Το 'ριξα στη δουλειά.
Και...
συνέβη κάτι περίεργο.
Θυμήθηκα ποιος ήμουν.
Είμαι ευτυχισμένος εδώ.
Με δημιούργησες μία φορά, Ντοκ.
Μπορείς να το επαναλάβεις.
Ο Τζο Λούις προσπάθησε να επανέλθει.
Ο Μαρσιάνο παραλίγο να τον σκοτώσει.
Ο Τζο Λούις ξεκίνησε από τα ψηλά. Θα ξεκινήσουμε από τα χαμηλά.
Έχεις μεγαλώσει. Θα μας αποκαλέσουν τσίρκουλο.
Όχι αν συνεχίζουμε να νικάμε.
Ντοκ.
Μπορούμε να καταφέρουμε κάτι.
Κάτι πέρα από τη φαντασία τους.
Το πρωινό που θα ξυπνήσουμε για να διεκδικήσουμε τη ζώνη πρωταθλητή,
φίλε μου,
ο αέρας θα έχει άλλη γεύση.
Ο ήλιος θα έχει άλλη όψη.
Μόνο δύο άνθρωποι στον κόσμο θα μετράνε.
Και αυτοί θα είμαστε εμείς.
Πόσα κιλά είσαι;
Πόσο καλά είμαι;
Είπα πόσα κιλά είσαι;
Πόσα κιλά είμαι.
-Εννοείς στη ζυγαριά. -Ναι.
Περίπου 135 κιλά.
Ίσως πιο κάτω, στα 130 κιλά, αλλά περίπου 13...
Θα έλεγα 135 κιλά.
Απ' όσο ξέρω, το ψέμα είναι αμαρτία.
Ζυγίζω περίπου 143 κιλά,
144 μετά το πρωινό.
Αν πέσεις στα 120 κιλά...
τηλεφώνησέ μου.
Τα αθλητικά μου μπήκαν στο πλύσιμο.
Τζορτζ, με το μαλακό, φίλε.
Μη μείνεις στον τόπο.
Είναι αηδία, Τζορτζ.
Ποιος είναι έτοιμος για πάνκεϊκ;
Εγώ είμαι έτοιμος για πάνκεϊκ. Αμέ.
Ορίστε, μωρό μου.
Ναι. Θα φάω γύρω στα πέντε.
Εντάξει. Μπες στο ρινγκ.
Εκεί δίνεται η μάχη.
Χρόνος!
Έλα, κόφ' τον!
Κόφ' τον!
Κούνα τα πόδια σου.
Έλα. Έλα, Τζορτζ.
Χρόνος!
Θα πρέπει να σου μάθουμε καινούργια κόλπα.
Καινούργια χέρια και πόδια θα βοηθούσαν επίσης.
Δεν είναι αστείο, Τζορτζ. Δεν είναι αστείο.
Τι τρέχει;
Νομίζω ότι ο Θεός μού μίλησε χθες το βράδυ.
Και τι είπε;
Μου έδειξε ένα όραμα.
Μ' εσένα.
Να κερδίζεις ξανά το πρωτάθλημα βαρέων βαρών.
Δεν μπορώ να το εξηγήσω.
Ήταν σαν...
να σε ανύψωνε στη μέση εκείνου του ρινγκ,
ώστε εσύ μετά να τον ανυψώσεις μπροστά σε εκατομμύρια ανθρώπους.
Πώς νιώθεις;
Νιώθω καλά.
Η μεγάλη στιγμή έφτασε.
Ώρα να ξυπνήσεις τον γέρο τίγρη, να ξαναπιάσει δουλειά.
Δεν υπάρχει πια εκείνος.
Θα γίνει με άλλο τρόπο τώρα.
Στο ρινγκ ένας είναι ο τρόπος.
Ο αντίπαλος και εσύ.
Βαράς ή σε βαράνε.
-Είναι μάχη. -Είναι πυγμαχία.
Ένα άθλημα είναι.
Με κανόνες.
Ελπίζω να ξέρεις τι κάνεις.
ΤΖΟΡΤΖ ΦΟΡΜΑΝ ΕΝΑΝΤΙΟΝ ΣΤΙΒ ΖΑΟΥΣΚΙ 9 ΜΑΡΤΙΟΥ 1987
Έχουν περάσει δέκα χρόνια από την τελευταία του εμφάνιση στο ρινγκ.
Πώς θα είναι αυτή η μετεμψύχωση του Φόρμαν;
Ο Ζάουσκι δεν είναι παγκόσμιος πρωταθλητής, αλλά είναι έμπειρος,
και ο Τζορτζ κινδυνεύει απόψε.
Ξέρεις τι με τρομάζει πιο πολύ απόψε;
Να σε βγάλει νοκ άουτ;
Όχι.
Να γδυθώ μπροστά σε τόσο κόσμο.
Την τελευταία φορά είχα κορμί σαν Σούπερμαν.
Απόψε είσαι σαν ανθρωπάκι της Μισελέν. Δεν είναι καλλιστεία.
Ωραία!
Κύριοι, σας έδωσα οδηγίες στα αποδυτήρια.
Θα υπακούτε στις εντολές μου.
Δώστε έναν καλό, καθαρό αγώνα. Τζορτζ...
Μην τον κοιτάς. Παίζει με το μυαλό σου.
Ακουμπήστε γάντια.
Έλα, πάμε.
Ο Τζορτζ Φόρμαν ξεκινάει την πιο αναπάντεχη επιστροφή.
-Εντάξει, Τζορτζ. -Τα χέρια σε άμυνα. Άμυνα.
Οι θεατές στο Σακραμέντο ανυπομονούν.
-Κόψτε τα χορευτικά! -Θέλουν να δουν δράση.
Μην παίζεις μαζί του.
Θα παλέψεις ή θες να πας σπίτι σου; Έλα!
Κάν' το. Θες να παλέψεις;
Να το.
Ύπουλο χτύπημα μετά το καμπανάκι.
Άσ' τον να βγει.
Ή τώρα ή ποτέ. Άσ' τον να βγει. Άσ' τον.
Θα γίνει με τον τρόπο μου, Ντοκ.
Θα γίνει με τον τρόπο μου.
Θα σας πω το εξής, ο Τζορτζ δεν ξέχασε την τέχνη του.
Έλα! Χτύπα τον όπως χτύπησες τον Φρέιζιερ!
Αποτελείωσέ τον!
Ο Ζάουσκι είναι σε δύσκολη θέση.
Ναι, αυτό είναι. Αυτό.
Δεν βλέπεις ότι χτύπησε; Σταμάτα το.
Κάνε τη δουλειά σου.
Έλα, Τζορτζ.
-Αρκετά. Φτάνει. -Τέλος. Ο διαιτητής είδε αρκετά.
Ο Φόρμαν στο πρώτο βήμα της επιστροφής του με μια μεγάλη νίκη.
Ζήτω στους χοντρούς, γέρους και φαλακρούς.
Ναι! Πάνω τους, Τζορτζ!
Η ΜΕΓΑΛΗ ΕΠΙΣΤΡΟΦΗ 1-0
Ο θόρυβος που ακούτε είναι η υπερταχεία Τζορτζ Φόρμαν.
Πιστέψτε με, έρχεται με φόρα.
Οι παλιοί έλεγαν:
"Δεν μετράει το μέγεθος του άντρα,
αλλά το μέγεθος του τσαγανού που έχει".
Σε όλους τους ειδήμονες του αθλήματος που τον κορόιδευαν,
κόπηκε το γέλιο.
Ο Φόρμαν αναγκάζει τον κόσμο της πυγμαχίας να τον προσέξει.
Ποτέ άλλοτε ένας πυγμάχος δεν έμεινε εκτός ρινγκ τόσο καιρό
και επανήλθε διεκδικώντας τον τίτλο.
Πόσο μακριά, πόσο ψηλά μπορεί να φτάσει;
Υποδεχτείτε τον πρώην παγκόσμιο πρωταθλητή βαρέων βαρών,
Τζορτζ Φόρμαν.
-Χαίρομαι που σε βλέπω, Τζορτζ. -Κι εγώ.
Πες μου, Τζορτζ,
όλους αυτούς τους αντιπάλους, πού τους βρίσκεις;
Σε βενζινάδικα, μπαρ και αίθουσες μπόουλινγκ, κυρίως.
-Σκληρός ανταγωνισμός. -Αμέ.
Βαρέθηκα να ακούω ότι αντιμετωπίζω
μόνο διασωληνωμένους, γιατί αυτό είναι ψέμα.
Πρέπει να έχουν αποσωληνωθεί τουλάχιστον πέντε μέρες πριν.
Πες μας για τους γιους σου.
Έχω τέσσερις γιους.
Τα ονόματά τους είναι, είπαμε...
Τζορτζ Φόρμαν Τζούνιορ, Τζορτζ Φόρμαν Γ', Τζορτζ Φόρμαν Δ', Τζορτζ Φόρμαν Ε'.
Ήθελα να έχουν κάτι κοινό. Όχι διαφορετικά ονόματα.
Αν ανέβει ένας, ανεβαίνουμε όλοι.
Αν μπλέξει ένας, μπλέκουμε όλοι.
Τι λέτε γι' αυτό;
Αντιμετωπίζεις τον Εβάντερ Χόλιφιλντ στο Ατλάντικ Σίτι;
Ναι!
Είναι γραφτό μου να ξανακερδίσω το πρωτάθλημα βαρέων βαρών.
Ξεκινάει, παιδιά!
Εντάξει, λοιπόν. Ορίστε.
ΧΟΛΙΦΙΛΝΤ ΕΝΑΝΤΙΟΝ ΦΟΡΜΑΝ ΑΓΩΝΑΣ ΔΙΕΚΔΙΚΗΣΗΣ ΤΙΤΛΟΥ
Επιστρέψαμε για τον έβδομο γύρο.
Ο Χόλιφιλντ προηγείται στα σημεία.
Το θέλημά σου, Κύριε.
Και τραντάζει τον Φόρμαν με ένα άγριο αριστερό.
Ο Τζορτζ παραμένει όρθιος. Αλλά για πόσο ακόμα;
Ο Φόρμαν περνάει στην αντεπίθεση.
Έτσι, Τζορτζ.
Τι χτύπημα! Ο Χόλιφιλντ παραπαίει.
Δυνατά χτυπήματα! Δεν περιμέναμε ότι θα άντεχε ο Φόρμαν.
-Πάνω του. -Ένας αξέχαστος γύρος.
Ο Τζορτζ Φόρμαν δεν αστειεύεται.
Και οι θεατές ξεσηκώνονται.
Με 117 προς 100, ο νικητής με ομόφωνη απόφαση,
και ακόμη αδιαμφισβήτητος παγκόσμιος πρωταθλητής βαρέων βαρών,
Εβάντερ Χόλιφιλντ.
Κύριε Φόρμαν.
Φοβερός αγώνας.
Άλλος ένας γύρος και θα νικούσατε.
Ευχαριστώ.
Καθίστε.
Καλημέρα.
Τι σας φέρνει σήμερα εδώ;
Αυτήν τη φορά θέλω να ξέρω τι μου γίνεται.
-Ήρθε η επιταγή από το HBO; -Το πρωί.
Ήλπιζαν να ρεφάρουν με τον αγώνα.
Τι;
ΣΥΝΟΛΙΚΟ ΠΟΣΟΝ ΚΑΤΑΘΕΣΕΩΝ 10.285.000
Θα χαρείτε και με τα υπόλοιπα.
Η συμφωνία για τις ψησταριές
άρχισε να αποδίδει υπολογίσιμα ποσά.
Αλήθεια;
Εκπλήσσομαι που επέλεξαν έναν γέρο κοιλαρά σαν εμένα,
να πουλάει ψησταριές για υγιεινή διατροφή.
Το κοινοτικό κέντρο;
Υπάρχουν αρκετά στον λογαριασμό για να μείνει ανοιχτό πολύ καιρό.
Δεν θα χρειαστεί να αγωνιστείτε ξανά.
Δόξα τω Θεώ.
Τι είναι;
Το έργο μας δεν τελείωσε.
Μπορεί να άκουσα λάθος, Τζορτζ.
Σωστά άκουσες.
Το όραμά σου...
ήταν αληθινό.
Εκείνος έκανε το χρέος του.
Πρέπει να κάνουμε το δικό μας.
Ο αγώνας ξεκινάει.
Τρία χρόνια μετά την ήττα από τον Χόλιφιλντ,
ο Τζορτζ Φόρμαν, που είναι πλέον 45 ετών,
έφτασε πάλι στη διεκδίκηση του τίτλου.
Μα ίσως έπρεπε να προσέχει τι ευχόταν.
Ο Μάικλ Μούρερ, ο πρόσφατος παγκόσμιος πρωταθλητής βαρέων βαρών.
Πρωταθλητής, στο άνθος της ηλικίας του,
με ταχύτητα, δύναμη και πλούσιο οπλοστάσιο.
Οι 30 από τις 35 νίκες του Μούρερ προήλθαν από νοκ άουτ.
Είναι πολύ δύσκολος αντίπαλος.
Ο πρώτος αριστερόχειρας στην ιστορία των βαρέων βαρών,
και νίκησε τον Εβάντερ Χόλιφιλντ
που είχε κατατροπώσει τον Τζορτζ.
Δεν έχει υπάρξει ποτέ 45χρονος πρωταθλητής βαρέων βαρών.
Το ρίσκο για τον Φόρμαν δεν είναι η ήττα,
αλλά η επιβίωση.
Πώς μπορείς να τον νικήσεις;
ΓΥΜΝΑΣΤΗΡΙΟ
ΠΑΓΚΟΣΜΙΟ ΠΡΩΤΑΘΛΗΜΑ ΒΑΡΕΩΝ ΒΑΡΩΝ
ΜΟΡΕΡ ΕΝΑΝΤΙΟΝ ΦΟΡΜΑΝ ΣΑΒΒΑΤΟ 5 ΝΟΕΜΒΡΙΟΥ 1994, 7 ΜΜ
Μη στριμώχνεσαι.
Πάμε.
Φαίνεται ότι ο μύθος της δύναμης του Φόρμαν
εκτίθεται από τον Μούρερ ως τώρα.
Έλα τώρα. Τι κάνεις;
Δυνατό δεξί από τον Μούρερ.
Ο Φόρμαν τρώει ξύλο, είναι πίσω στους πόντους.
Κάθε φορά που ο Τζορτζ βρίσκει στόχο,
ο Μούρερ ανταποδίδει με δύο ή τρία χτυπήματα.
Δυσκολεύεται με τον νεότερο και πιο σβέλτο πυγμάχο.
Ο Τζορτζ δεν έχει ρυθμό.
Είναι πολύ αργός και νωθρός. Τον περίμενα πιο σπιρτόζο.
Ο Μούρερ αλλάζει τα φώτα στον Τζορτζ.
Δεν έχει δυνάμεις.
Ήρεμα.
Το αριστερό μάτι του Φόρμαν κλείνει.
Φαίνεται εξαντλημένος, Τζιμ.
Του αξίζουν όλα τα εύσημα,
αλλά είναι ένας 45άρης σε άθλημα για νέους.
Το άπερκατ του Μούρερ κοπάνησε το σαγόνι του Φόρμαν.
Θεέ μου. Προστάτεψέ τον.
Παλεύω μια ζωή.
Για πολύ καιρό,
πάλευα επειδή ένιωθα να με μισεί ο κόσμος.
Φτωχαδάκι!
Και την ονόμασα "Δυναμίτη του Γκέτο".
Θα αντιμετωπίσω τον Φόρμαν οπουδήποτε, οποτεδήποτε.
Όμως άλλαξα.
Εννιά γύροι ενάντια στον κορυφαίο στον κόσμο.
Μη νιώθεις ντροπή, παλικάρι μου. Καμιά ντροπή.
Είναι καλά.
Είσαι καλά;
Πάμε, Τζορτζ. Πάμε.
Έπρεπε να πιάσω πάτο
για να δω τελικά...
ότι όλα όσα έψαχνα ήταν ήδη εκεί.
Και με αυτό...
μπορείς να καταφέρεις το αδύνατο.
Ξαπλώνει τον Μούρερ με το δεξί.
Απίστευτη κοντινή μπουνιά με το δεξί.
-Δεν το πιστεύω. -Κι όμως συνέβη!
Πέντε. Έξι.
-Μη σηκώνεσαι. -Εφτά.
Οχτώ. Εννιά. Δέκα.
Συνέβη!
Ο Τζορτζ Φόρμαν είναι ο νέος παγκόσμιος πρωταθλητής.
Ο πυγμάχος και ιεροκήρυκας έχει γονατίσει
όχι ηττημένος, αλλά νικητής και ευγνώμων.
Ευχαριστώ.
Όχι, εγώ ευχαριστώ.
Είσαι παγκόσμιος πρωταθλητής βαρέων βαρών.
-Τα καταφέραμε. -Τα καταφέραμε.
Τα καταφέραμε.
Πρώτη φορά βλέπω κάτι τέτοιο στα 25 χρόνια της καριέρας μου, Γκιλ.
Ο γηραιότερος πρωταθλητής βαρέων βαρών που υπήρξε ποτέ, ο Τζορτζ Φόρμαν.
ΣΤΑ 45 ΤΟΥ ΧΡΟΝΙΑ, Ο ΤΖΟΡΤΖ ΑΝΕΚΤΗΣΕ ΤΟΝ ΤΙΤΛΟ ΤΟΥ ΠΡΩΤΑΘΛΗΤΗ
ΠΟΥ ΕΙΧΕ ΧΑΣΕΙ ΠΡΙΝ ΑΠΟ 20 ΧΡΟΝΙΑ.
Ο ΤΖΟΡΤΖ ΚΑΙ Ο ΜΟΧΑΜΕΝΤ ΑΛΙ ΕΓΙΝΑΝ ΚΑΛΟΙ ΦΙΛΟΙ,
ΜΙΛΩΝΤΑΣ ΤΗΛΕΦΩΝΙΚΑ ΚΑΘΕ ΜΕΡΑ ΣΤΗΝ ΥΠΟΛΟΙΠΗ ΖΩΗ ΤΟΥ ΑΛΙ.
ΤΟ 1998, Ο ΤΣΑΡΛΣ "ΝΤΟΚ" ΜΠΡΟΝΤΟΥΣ
ΕΙΣΗΧΘΗ ΣΤΟ HALL OF FAME ΤΗΣ ΠΥΓΜΑΧΙΑΣ.
Ο ΤΖΟΡΤΖ ΒΑΦΤΙΣΕ "ΤΖΟΡΤΖ" ΕΞΙ ΑΠΟ ΤΑ ΠΑΙΔΙΑ ΤΟΥ...
ΠΕΝΤΕ ΑΓΟΡΙΑ ΚΑΙ ΕΝΑ ΚΟΡΙΤΣΙ, ΤΗΝ ΤΖΟΡΤΖΕΤΑ.
ΚΟΙΝΟΤΙΚΟ ΚΕΝΤΡΟ
Ο ΤΖΟΡΤΖ ΣΥΝΕΧΙΖΕΙ ΤΟ ΚΗΡΥΓΜΑ ΣΤΟΝ ΝΑΟ ΤΟΥ
ΚΑΙ ΔΙΕΥΘΥΝΕΙ ΤΟ ΚΕΝΤΡΟ ΝΕΟΤΗΤΑΣ ΣΤΟ ΧΙΟΥΣΤΟΝ.
ΤΟ 1999, ΠΟΥΛΗΣΕ ΤΑ ΔΙΚΑΙΩΜΑΤΑ
ΤΗΣ "ΨΗΣΤΙΕΡΑΣ ΤΖΟΡΤΖ ΦΟΡΜΑΝ" ΓΙΑ 137 ΕΚΑΤΟΜΜΥΡΙΑ ΔΟΛΑΡΙΑ
ΩΣΤΕ ΝΑ ΣΥΝΕΧΙΣΟΥΝ ΤΟ ΚΕΝΤΡΟ ΝΕΟΤΗΤΑΣ ΚΑΙ Ο ΝΑΟΣ.
"ΑΛΛΟ ΤΟ ΑΘΛΗΜΑ
ΚΙ ΑΛΛΟ ΤΟ ΠΩΣ ΦΕΡΟΜΑΣΤΕ ΕΞΩ ΑΠΟ ΤΟ ΡΙΝΓΚ".
-ΜΠΙΓΚ ΤΖΟΡΤΖ ΦΟΡΜΑΝ
ΑΠΟΔΟΣΗ ΔΙΑΛΟΓΩΝ ΥΠΟΤΙΤΛΩΝ: Αριστέα Μετζητάκου